stanford-oval/wikipedia huggingface dataset:
לין בילארד
הכרה מקצועית ופרסים

בילארד כיהנה כנשיאת החברה הבינלאומית לביומטריקה בין 1994 ל-1995, וכנשיאת האיגוד האמריקני לסטטיסטיקה בין 1995 ל-1996. היא האדם השלישי שכיהן בשני תפקידים אלו. כמו כן נבחרה כעמיתה של האיגוד האמריקני לסטטיסטיקה ב-1980, והיא חברה במכון הבינלאומי לסטטיסטיקה ובמכון לסטטיסטיקה מתמטית. היא זכתה במספר פרסים, וביניהם המדליה על שם סם וילקס ופרס המייסדים של האיגוד האמריקני לסטטיסטיקה.
עבור פעילותה למען קידום נשים במדע זכתה בפרס על שם אליזבת סקוט ב-2008, בפרס על שם ג'אנט נורווד ב-2011, ובפרס על שם פלורנס נייטינגייל דייוויד ב-2013
לוטיקה סארקאר

| --- | --- |

 לידה:  4 בינואר 1923 מערב בנגל 
 פטירה:  23 בפברואר 2013 (בגיל 90) דלהי 
 מדינה:  הודו
 כינויים נוספים:  לוטיקאדי (Lotikadee)
 פעילות בולטת:  יסדה את האגודה ההודית ללימודי נשים; הביאה לשינוי בחוק הפלילי בהודו בנושא אונס
 ידועה בשל:  ההודית הראשונה לסיים דוקטורט במשפטים בקיימברידג', הפרופסורית הראשונה למשפטים באוניברסיטת דלהי
 השכלה:  קולג' ניונהאם, אוניברסיטת קיימברידג'  בית הספר למשפטים בהרווארד 
 תקופת הפעילות:  1953–2013 (כ־60 שנה)
 מקצוע:  משפטנית, פרופסור, אקטיביסטית פמיניסטית
 מעסיק:  אוניברסיטת דלהי 
 תפקיד:  דיקנית הפקולטה למשפטים, אוניברסיטת דלהי
 
לוטיקה סארקאר (באנגלית: Lotika Sarkar ‏4 בינואר 1923 – 23 בפברואר 2013) הייתה פמיניסטית, עובדת סוציאלית, מחנכת, ועורכת דין הודית. היא הייתה חלוצה בתחום לימודי נשים וזכויות נשים בהודו. היא יסדה את המרכז ללימודי התפתחות נשים (CWDS) בדלהי, בשנת 1980, וגם את האגודה ההודית ללימודי נשים, ב-1982. החל משנת 1951, היא לימדה משפטים בפקולטה למשפטים של אוניברסיטת דלהי, עד 1983, ואז הייתה לדיקנית הפקולטה. היא הייתה האישה ההודית הראשונה שסיימה תואר ראשון באוניברסיטת קיימברידג', ולאחר מכן, ב-1951 היא גם הייתה האישה הראשונה לקבל תואר דוקטור במשפטים מהאוניברסיטה. בתנועת הנשים הייתה ידועה כ"לוטיקאדי" (Lotikadee).
ילדות ולימודים

לוטיקה נולדה בשנת 1923 למשפחת אצולה במערב בנגל, שם אביה, סר דרן מיטרה, היה אחד מעורכי הדין המובילים של הודו.
היא למדה משפטים באוניברסיטת קיימברידג', והייתה האישה ההודית הראשונה אישה הודית לסיים שם תואר, ולאחר מכן גם הייתה הראשונה לסיים דוקטורט במשפטים, בשנת 1951. במהלך לימודיה בקיימברידג' פגשה את צ'נצ'אל, לו נישאה ב-1957. לאחר מכן, בשנת 1960, היא נסעה לאוניברסיטת הרווארד כדי ללמוד משפט בינלאומי. בהרווארד היא הייתה אחת מתוך ארבעה סטודנטים הודים בקמפוס. השניים חזרו להודו ב-1961.
קריירה

בשנת 1953, כאשר סארקאר התחילה ללמד בפקולטה למשפטים באוניברסיטת דלהי, היא הייתה האישה המרצה הראשונה בפקולטה. בהודו, באותה תקופה, תחום המשפטים היה חדש עבור נשים. בהתחלה, היו רק כעשר סטודנטיות בקורס, מספר אשר גדל ל-80 עד 100 בשנות ה-60. היא לימדה בפקולטה עד 1983, שם למדו תחת הדרכתה מגדולי המשפטנים בהודו. לאחר מכן, מונתה לתפקיד הדיקנית של הפקולטה למשפטים.
בשנת 1971, היא הצטרפה כחברה בוועדה למעמד האישה בהודו (CSWI), שם, יחד עם עמיתתה וינה מזומדר, אשר הצטרפה ב-1973 כמזכירת הוועדה, היא פרסמה את הדו"ח שנחשב לראשון מסוגו, "לקראת שוויון: הדו"ח של הוועדה למעמד האישה בהודו".
ב-1979, בית המשפט העליון של הודו זיכה שני שוטרים שהורשעו בערכאה נמוכה יותר באונס של קטינה. החלטת בית המשפט לא גררה תגובה ציבורית, עד אשר שלוש פרופסוריות למשפטים מאוניברסיטת דלהי - רַגהונאת קֶלקאר, אוּפנדרה באקסי, וסארקאר - יחד עם ואסוּדהַא דהאגמוואר מאוניברסיטת פונה, כתבו מכתב גלוי לבית המשפט העליון אשר מחה נגד הביטויים של בית המשפט בנוגע להסכמה בפסק הדין. בפסק הדין, השופטים העלו היפותזות שהמתלוננת הייתה "מורגלת ליחסי מין" הנחת היסוד היא שהיא הסכימה ליחסי מין עם השוטרים, ואולי אפילו "הסיתה" אותם ליחסים עמה. ובנוסף, שהיעדר חבלות על גופה הוא סממן להסכמתה. המכתב סחף את רגשות הציבור, והחלו לקום קבוצות פמיניסטיות וועדות נגד אונס, כאשר את הראשונה בהן הקימה סארקאר בינואר 1980, "הפורום נגד אונס", אשר הובילה מחאות ברחבי הודו. בעקבות הרעש שנוצר, חוק העונשין ההודי תוקן.
ב-1980, הייתה סארקאר לחברה-מייסדת של המרכז ללימודי התפתחות נשים (CWDS) בדלהי, שנוסד על ידי וינה מזומדאר, ואשר היה למוסד בעל השפעה על התפתחות התחום של לימודי נשים בהודו. במהלך שנות השמונים והתשעים, היא לימדה משפט פלילי במכון למשפט הודי בדלהי. היא גם הייתה אחת המייסדות של האגודה ההודית ללימודי נשים, שהוקמה ב-1982.
חיים אישיים

היא פגשה את צ'נצ'אל סארקאר ב-1951, שגם הוא היה סטודנט בקיימברידג', והם נישאו ב-1957. צ'נצ'אל היה לעיתונאי בולט בהודו; הוא היה עורך המשנה של כתב העת "The Statesman", והיה המנכ"ל המייסד של מכון העיתונות של הודו, שהקים ב-1963. לזוג לא היו ילדים.
צ'נצ'אל נפטר ב-10 באוקטובר 2005 בדלהי. סארקאר בת ה-82 חוותה את אובדנו באופן קשה במיוחד, ושקעה בדיכאון ומצב של חוסר תפקוד. הטבחית שלה, בסיוע שוטר לו הזוג סארקאר סייע במימון לימודיו בעבר, ניצלה את המצב, ובהונאה העבירה את ביתה של סארקאר ונכסים נוספים על שמם.
כאשר התגלה דבר המרמה, הדבר דווח נרחבות בתקשורת, וקבוצת אינטלקטואלים מובילים, ביניהם משפטנים, שופטים, פרופסורים, עיתונאים, פעילי זכויות אדם וכן יותר מתריסר ארגונים ומוסדות חתמו על מכתב גלוי שדרש שייעשה עמה צדק, חלקם אפילו נפגשו עם נשיא הודו כדי לקדם את העניין. בנובמבר 2009, בית המשפט החזיר את הבית על שמה, ואיפשר לה לחיות את שנותיה האחרונות בביטחון.
סארקאר נפטרה בניו דלהי ב-23 בפברואר 2013, בגיל 90.
ביבליוגרפיה

New Perspectives for Third World Women (The E. V. Mathew memorial lectures), with Brigalia H. Bam. Christian Institute for the Study of Religion and Society, 1979.
National Policies and Legal Reform: Impact on Women, Indian Council of Social Science Research, Programme of Women's Studies, 1980.
Constitutional Guarantees: The Unequal Sex Centre for Women's Development Studies, 1986.
National Specialised Agencies and Women's Equality: Law Commission of India. Centre for Women's Development Studies, 1988.
Legislative Measures and Policy Directions for Improving the Lot of Farm Women, with Vina Mazumdar, Kumud Sarma. Indian Council of Agricultural Research.
Handbook on Women and Law, Vol. 1. Legal Literacy Project, Department of Adult Continuing Education and Extension, University of Delhi, 1990.
Women's Movement and the Legal Process, Centre for Women's Development Studies, 1995.
Engendering Law: Essays in Honour of Lotika Sarkar, ed. Amita Dhanda, Archana Parashar. Eastern Book Company, 2005. ISBN 8170129540.
לקריאה נוספת

Surendra P. Agrawal; J. C. Aggarwal (1992). Women's Education in India: 1986–1987. Concept Publishing Company. ISBN 8170223180.
Mala Khullar; Ihwa Yŏja Taehakkyo (2005). Writing the Women's Movement: A Reader. Zubaan. ISBN 8186706992.
הערות שוליים

↑  India: Lotika Sarkar 1927 – 2013 - Tributes, South Asia Citizens Web, 25 February 2013
1 2  "In Remembrance: Professor Lotika Sarkar (1923–2013)".
↑  "In memoriam: Lotika Sarkar 1923 – 2013". feministsindia.com.
1 2 3 4 5  "Latika Sarkar, former head of DU law faculty, no more".
1 2  "Lawyer Here From India". The Age, Australia. 26 ביולי 1961. {{cite news}}:  (עזרה)
↑  Indu Agnihotri (18 במאי 2013). "Remembering Lotika Sarkar (1923–2013)". Economic and Political Weekly. {{cite web}}:  (עזרה)
↑  Urvashi Butalia (31 במאי 2013). "Rolling stone who anchored the women's movement". The Hindu. {{cite news}}:  (עזרה)
↑  "The Mind And Heart of Lotika Sarkar, Legal Radical, Friend, Feminist". MSN News India. 7 במרץ 2013. אורכב מ-המקור ב-2013-10-01. נבדק ב-2016-11-15. {{cite web}}:  (עזרה)
↑  Indira, Jaising (20 בינואר 1999). "Slamming the doors of justice on women". The Indian Express. אורכב מהמקור ב-2 ביוני 2012. {{cite news}}:  (עזרה)תחזוקה - ציטוט: unfit URL (link)
↑  Nagarajan, Rema (8 במרץ 2010). "Educated middle class women are selfish". The Times of India. {{cite news}}:  (עזרה)
↑  "Founding Members". Indian Association for Women's Studies.
↑  "Chanchal Sarkar dead". The Hindu. 11 באוקטובר 2005. {{cite news}}:  (עזרה)
↑  "OBITUARY: Chanchal Sarkar (1926–2005)". The Telegraph. Kolkota. 17 באוקטובר 2005. {{cite news}}:  (עזרה)
↑  "150 notables demand justice for Lotika Sarkar". The Times of India. 17 במרץ 2009. {{cite news}}:  (עזרה)
↑  "Demand to transfer Lotika's property back to her". The Hindu. 17 במרץ 2009. a pioneer in the field of women's studies and human rights,.. {{cite news}}:  (עזרה)
↑  "Lotika Sarkar gets her house back after all". The Hindu. 27 בנובמבר 2009. {{cite news}}:  (עזרה)
| --- | --- |
בקרת זהויות :  GND: 1145643191  ISNI: 0000 0000 2664 7292  LCCN: n82058254  NTA: 071328610  SUDOC: 106453610  VIAF: 33340043   WorldCat (עם VIAF): 33340043 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוטיקה סארקאר".
צבא ארצות הברית

| --- | --- |

 
 זרועות
  צבא ארצות הברית
  צי ארצות הברית
  חיל האוויר של ארצות הברית
  חיל הנחתים של ארצות הברית
  משמר החופים של ארצות הברית
  חיל החלל של ארצות הברית
 עיטורים ומבנה פיקודי
 עיטורי הכוחות המזוינים של ארצות הברית
 דרגות הכוחות המזוינים של ארצות הברית
 נשיא ארצות הברית
 מזכיר ההגנה של ארצות הברית
 פיקוד קרבי מאוחד
 היסטוריה צבאית
 היסטוריה צבאית של ארצות הברית
 היסטוריה של ארצות הברית
 חוק גולדווטר-ניקולס
צבא ארצות הברית (באנגלית: United States Army) הוא הזרוע העיקרית של הכוחות המזוינים של ארצות הברית האחראית על פעולות יבשתיות. בנוסף לכך, צבא ארצות הברית הוא הזרוע הוותיקה והגדולה בין כל הזרועות המרכיבות את הכוחות המזוינים של ארצות הברית. שורשיו של צבא ארצות הברית נטועים במלחמת העצמאות האמריקנית בתור הצבא הקונטיננטלי שנוסד ב-14 ביוני 1775. הצבא הקונטיננטלי הוחלף רשמית על ידי צבא ארצות הברית בהוראת הקונגרס הקונטיננטלי לאחר סיום המלחמה, ב-3 ביוני 1784.
מאז השתתף צבא ארצות הברית בכל עימות מזוין של ארצות הברית והוציא אל הפועל את המבצעים הצבאיים הגדולים בהיסטוריה, בהם פלישת בעלות הברית לסיציליה והפלישה לנורמנדי. כיום, צבא ארצות הברית כפוף למשרד הצבא, אחד משלושת המשרדים המרכיבים את משרד ההגנה האמריקני. בראש הצבא עומד מזכיר הצבא, והקצין הבכיר ביותר בו הוא ראש המטה של הצבא.
נכון ל-2023 מונים הכוחות הסדירים של הצבא כ-452,000 חיילים, בנוסף לכ-195,000 חיילי מילואים ו-335,000 חיילים שמשרתים כחלק מהמשמר הלאומי של הצבא.
משימות

משימות צבא ארצות הברית הן:
לשמר את השלום והביטחון, ולספק הגנה, לארצות הברית, קהיליותיה, שטחים בבעלותה, וכל שטח אחר שמוחזק על ידי ארצות הברית;
לתמוך במדיניות הלאומית;
ליישם מטרות לאומיות;
לגבור על כל אחריות של פעולות אלימות שמסכנות את שלום וביטחון ארצות הברית.
בנוסף לכך, הצבא מחלק את הזמנים לשלוש תקופות, כשבכל אחת מהן הוא פועל בצורה אחרת:
תקופת שלום – על צבא ארצות הברית לשמר את השלום.
תקופת עימות – על צבא ארצות הברית לפתור את העימות ולמנוע מלחמה.
תקופת מלחמה – על צבא ארצות הברית להילחם ולנצח במלחמה.
ערכים

בסביבות אמצע שנות ה-90 של המאה ה-20, הוחלט בצבא ארצות הברית לאמץ רשמית את מה שנודע עד אז כ-"7 ערכי היסוד" וללמדם לטירונים.
7 ערכי היסוד הם:
נאמנות – לרחוש אמונה ונאמנות לחוקת ארצות הברית, לצבא, ליחידה, ולחיילים העמיתים.
חובה – למלא את מחויבותיך.
כבוד – לנהוג כלפי אחרים כפי שהם אמורים להיות נהוגים.
שירות מסור לזולת – השם את רווחת האומה, הצבא, ועמיתיך לפני שלך.
הגינות – לחיות את ערכי הצבא.
יושר – עשה את מה שנכון, גם חוקית וגם מוסרית.
אומץ אישי – להתמודד עם פחד, סכנה, או מצוקה, גם גופנית וגם מוסרית.
היסטוריה > המאה ה-21

בתגובה לפיגועי 11 בספטמבר בשנת 2001, פיגועי הטרור הגדולים בהיסטוריה, ארצות הברית יצאה למלחמה באפגניסטן בשנת 2001 ולמלחמת עיראק בשנת 2003. בשתי המלחמות צבא ארצות הברית חזר לשרת תפקיד מרכזי, כשבאפגניסטן יחידותיו המיוחדות היו הראשונות לפעול וכוחותיו המוצנחים היו מכוחות החי"ר הראשונים שנפרסו. בעיראק הצבא נשא ברוב העול המלחמתי, כשכוחות גדולים שלו נעו מכווית וערב הסעודית עד לבירת עיראק, בגדאד.
מבנה

צבא ארצות הברית מורכב משלוש זרועות: הצבא הסדיר, ושתי הזרועות שמתפקדות כזרועות מילואים שהן צבא המילואים והמשמר הלאומי. חיילי שתי זרועות המילואים נדרשים לעבור אימונים פעם בשנה שנמשך בין שבועיים לשלושה שבועות. המשמר הלאומי הוא שם כולל לצבאות שכל אחד מהם שייך למדינה אחרת של ארצות הברית. על אף שהמשמר הלאומי נחשב לחלק מצבא ארצות הברית, בזמן שהוא לא בשירות פדרלי, יחידותיו כפופות למדינה אליה הן שייכות. המשמר הלאומי של וושינגטון די. סי. כפוף לנשיא ארצות הברית ולא לראש העיר, גם בזמן שהוא לא בשירות פדרלי. כל משמר לאומי של כל מדינה יכול להיות בשירות פדרלי לפי הוראה של הנשיא, גם בניגוד לרצונות מושל המדינה אליה שייך אותו משמר.
בראשות צבא ארצות הברית עומד מזכיר הצבא שכפוף למזכיר ההגנה. ראש המטה של הצבא הוא הקצין הבכיר ביותר בצבא והוא בעל שני תפקידים: ייעוץ למזכיר הצבא, והשתתפות בוועדת המטות המשולבים שכוללת את הקצינים הבכירים של כל זרועות הכוחות המזוינים של ארצות הברית ושמייעצת לנשיא, המפקד העליון של הכוחות המזוינים, מזכיר ההגנה, והמועצה לביטחון לאומי.
הצבא מאורגן בארבעה פיקודים ייעודיים, בשישה פיקודים מרחביים, בארבעה פיקודים פונקציונליים וביחידות כפופות נוספות. הפיקודים הייעודיים הם:
פיקוד כוחות צבא ארצות הברית – אחראי על הכשירות, מוכנות ושליחת הכוחות למערכה. מורכב מהארמייה הראשונה, מפיקוד כוחות המילואים של הצבא, ומשלושה קורפוסים: קורפוס I, קורפוס III וקורפוס מוטס XVIII.
חיילי צבא ארצות הברית באימון כושר גופניפיקוד האימונים וההדרכה של צבא ארצות הברית – אחראי על האימונים ופיתוח תורות הלחימה של הצבא וגיוס והכשרת מועמדים לשירות.
פיקוד אמצעי צבא ארצות הברית – אחראי על פיתוח, אספקה ואחזקת אמצעי הלחימה של הצבא
פיקוד העתיד של צבא ארצות הברית - אמון על פיתוח עתידו של הצבא
הפיקודים מרחביים ברחבי העולם:
פיקוד מרכז/הארמייה השלישית שבסיסו הראשי במקפרסון, ג'ורג'יה (אחראי למזרח התיכון ולמרכז אסיה).
פיקוד צפון/הארמייה החמישית שבסיסו הראשי בפורט סם יוסטון, טקסס (אחראי על ארצות הברית, למעט אלסקה והוואי).
פיקוד דרום שבסיסו הראשי בפורט סם יוסטון, טקסס (אחראי על מדינות אמריקה הלטינית ודרום אמריקה).
פיקוד אירופה שבסיסו הראשי במחנה קמפבל, גרמניה (אחראי על מדינות אירופה).
פיקוד האוקיינוס השקט שבסיסו הראשי בהוואי (אחראי על אלסקה, הוואי, מדינות האוקיינוס השקט, ומזרח אסיה).
פיקוד אפריקה שבסיסו הראשי בויסנצה, איטליה (אחראי על אפריקה).
הפיקודים הפונקציונליים:
פיקוד הסייבר של הצבא
פיקוד המבצעים המיוחדים של הצבא (האחראי לכוחות המיוחדים של צבא ארצות הברית)
פיקוד החלל והגנה מפני טילים
פיקוד הפריסה והפצת הכוחות
גופים כפופים ומדווחים:
האקדמיה הצבאית של ארצות הברית
חיל ההנדסה של צבא ארצות הברית
בית הקברות הלאומי ארלינגטון
פיקוד המודיעין והאבטחה של הצבא
פיקוד כוח האדם
פיקוד הרפואה הצבאית
פיקוד החקירות הפליליות
פיקוד הניסויים והבחינות
מרכז התמיכה והרכש
פיקוד ניהול המתקנים
מכללת המלחמה של הצבא
חטיבת התמיכה בשיווק הצבא
מדי עבודה של צבא ארצות הבריתמפקדת וושינגטון די. סי – שמטרתה הגנה על בירת ארצות הברית ותמיכה ומשימות טקסיות
מבנה > שינויים במבנה הצבא

החל מ-2013 מתוכנן שהיחידה הבסיסית של צבא ארצות הברית תהיה החטיבה ולא האוגדה. המהלך יכלול הגדלה במספר החטיבות הפעילות בכל זרועות הצבא. התכנון הוא שכל החטיבות מאותו הסוג יהיו דומות במדויק כך שכל אוגדה תוכל לפקד על כל חטיבה גם בלי קשר קודם כלשהו, מה שיעניק לאוגדות מבנה מודולרי. החטיבות יחולקו ל-3 סוגים מרכזיים:
חטיבות חיל רגלים שיכללו בסביבות ה-3,300 חיילים שיוכשרו כחיל רגליים קל או ככוחות מוטסים.
חטיבות כבדות שיכללו בסביבות ה-3,700 חיילים שיוכשרו כחיל רגלים ממוכן או כוחות שריון.
חטיבות סטרייקר שיכללו בסביבות ה-3,900 חיילים שיוכשרו להפעיל כלי רכב ממשפחת הסטרייקר.
בנוסף לכך, חטיבות סיוע יהיו מודולריות גם הן ויכללו חטיבות תעופה, חטיבות ארטילריה, וחטיבות סיור.
הכשרה

הכשרת החייל בצבא ארצות הברית מחולקת לשני סוגים – פרטני וקבוצתי.
טירונות החייל בצבא ארצות הברית נמשכת כ-10 שבועות, כשלאחריה החייל יוצא ל"אימון פרטני מתקדם" בו הוא עובר את ההתמחות הצבאית המתקדמת שלו, תהליך שנמשך בין 4 ל-10 שבועות נוספים. ישנם חיילים שבנוסף לכך עוברים הכשרה אחרת שמרחיבה את תחומם. על הקצינים חובה לעבור הכשרה נוספת שכזאת בה הם לומדים תוכן "קדם-פיקודי" שמכין אותם לתפקידם בתחום ההתמחות. "הכשרה קבוצתית" מועברת ליחידות שלמות ומועברת לרוב בבסיס הטירונים של כל יחידה, ובה החייל מוכשר כלוחם בתפקיד היחידה.
דרגות הצבא > דרגות חוגרים ונגדים

| דרגת שכר | E-1 | E-2 | E-3 | E-4 | E-4 | E-5 | E-6 | E-7 | E-8 | E-8 | E-9 | E-9 | E-9 |
| --- | --- | --- | --- | --- | --- | --- | --- | --- | --- | --- | --- | --- | --- |
| סמל | אין סמל |  |  |  |  |  |  |  |  |  |  |  |  |
| דרגה | טוראי | טוראי | טוראי מדרגה ראשונה | מומחה | רב-טוראי | סמל | סמל צוות | סמל מדרגה ראשונה | סמל מתקדם | סמל ראשון | סמל ראשי | סמל ראשי פיקודי | סמל ראשי של הצבא |
| שם באנגלית | Private | Private | Private First Class | Specialist | Corporal | Sergeant | Staff Sergeant | Sergeant First Class | Master Sergeant | First Sergeant | Sergeant Major | Command Sergeant Major | Sergeant Major of the Army |
| קיצור | PV1 ¹ | PV2 ¹ | PFC | SPC ² | CPL | SGT | SSG | SFC | MSG | 1SG | SGM | CSM | SMA |
¹ גם בקיצור PVT נעשה לעיתים שימוש כאשר אין צורך בהבחנה בין דרגות השכר.  ² לעיתים נעשה שימוש בקיצור SP4 לציון דרגת מומחה. זהו שריד לתקופה בה היו דרגות מומחה נוספות, בדרגת שכר גבוהה יותר.
| קוד נאט"ו | OR-1 | OR-2 | OR-3 | OR-4 | OR-4 | OR-5 | OR-6 | OR-7 | OR-8 | OR-8 | OR-9 | OR-9 | OR-9 |
דרגות הצבא > דרגות קצינים

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |

| דרגת שכר | O-1 | O-2 | O-3 | O-4 | O-5 | O-6 | O-7 | O-8 | O-9 | O-10 | O-10 | O-10 |  |
| סמל | לֵיטננט מדרגה שנייה | לֵיטננט מדרגה ראשונה | קפטן | מייג'ור | לויטננט קולונל | קולונל | בריגדיר גנרל | מייג'ור גנרל | לוטננט גנרל | גנרל | גנרל הצבא | סמל משוער לגנרל הצבאות |  |
| דרגה | לֵיטננט שני | לֵיטננט ראשון | קפטן | מייג'ור | לויטננט קולונל | קולונל | בריגדיר גנרל | מייג'ור גנרל | לוטננט גנרל | גנרל | גנרל הצבא | גנרל הצבאות |  |
| שם באנגלית | Second Lieutenant | First Lieutenant | Captain | Major | Lieutenant Colonel | Colonel | Brigadier General | Major General | Lieutenant General | General | General of the Army | General of the Armies |  |
| קיצור | 2LT | 1LT | CPT | MAJ | LTC | COL | BG | MG | LTG | GEN | GA |  |  |
| קוד נאט"ו | OF-1 | OF-1 | OF-2 | OF-3 | OF-4 | OF-5 | OF-6 | OF-7 | OF-8 | OF-9 | OF-10 |  |  |
כלי טיס פעילים > מטוסים

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
מטוסי תובלה ואחרים
| דגם | תמונה | ארץ ייצור | כניסה לשירות | סוג | כמות | עימותים עיקריים |  |  |
| C-12 Huron   דגמים C,D,F   ("הורון") |  | ארצות הברית ארצות הברית | משנת 1974 | מטוס תובלה | C-12C - 17   C-12D - 14   C-12F - 17 |  |  |  |
| Gulfstream C-20   דגם C |  | ארצות הברית ארצות הברית | משנת 1985 | מטוס תובלה | C-20C - 4 |  |  |  |
| C-26 Metroliner   דגם E   ("מטרוליינר") |  | ארצות הברית ארצות הברית | משנת 1989 | מטוס תובלה | C-26E - 11 |  |  |  |
| C-31 Troopship   דגם A   ("אוניית צבא") |  | הולנד הולנד | משנת 1958 | מטוס תובלה | C-31A - 2 |  |  |  |
| Gulfstream C-37   דגמים A,B |  | ארצות הברית ארצות הברית | משנת 1998 | מטוס נוסעים | C-37A - 2   C-37B - 1 |  |  |  |
אחרים
| דגם | תמונה | ארץ ייצור | כניסה לשירות | סוג | כמות | עימותים עיקריים |  |  |
| EO-5   דגם C |  | קנדה קנדה | משנת 1978 | מטוס סיור | EO-5C - 5 |  |  |  |
| RC-12 Huron   דגמים D,H,K   ("הורון") |  | ארצות הברית ארצות הברית | משנת 1974 | מטוס סיור | RC-12D - 12   RC-12H - 6   RC-12K - 18 |  |  |  |
| Cessna UC-35   דגמים A,B |  | ארצות הברית ארצות הברית | משנת 1987 | מטוס נוסעים | UC-35A - 20   UC-35B - 7 |  |  |  |
כלי טיס פעילים > מסוקים

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
מסוקי קרב
| דגם | תמונה | ארץ ייצור | כניסה לשירות | סוג | כמות | עימותים עיקריים |  |  |
| AH-6 Little Bird   דגמים MH,M   ("ציפור קטנה") |  | ארצות הברית ארצות הברית | משנת 1980 | מסוק קרב | MH/AH-6M - 51 | מלחמת המפרץ |  |  |
| AH-64 Apache   דגמים A,D   ("אפאצ'י") |  | ארצות הברית ארצות הברית | משנת 1975 | מסוק קרב | AH-64A - 107   AH-64D - 619 | מלחמת המפרץ, מבצע קיום דמוקרטיה, מלחמת עיראק |  |  |
מסוקי סער
| דגם | תמונה | ארץ ייצור | כניסה לשירות | סוג | כמות | עימותים עיקריים |  |  |
| UH-1 Iroquois   דגם H   ("אירוקווס") |  | ארצות הברית ארצות הברית | משנת 1959 | מסוק סער | UH-1H - 875 | מלחמת וייטנאם |  |  |
| UH-60 בלק הוק   דגמים A,L,M   ("נץ שחור") |  | ארצות הברית ארצות הברית | משנת 1979 | מסוק סער | UH-60A - 751   UH-60L - 592   UH-60M - 100 | מלחמת האזרחים בסומליה, מלחמת עיראק, מלחמת אפגניסטן |  |  |
| UH-72 Lakota   דגם A   ("לקוטה") |  | ארצות הברית ארצות הברית   גרמניה גרמניה | משנת 2007 | מסוק סער | UH-72A - 250 |  |  |  |
| CH-47 Chinook   דגמים D,F   ("צ'ינוק") |  | ארצות הברית ארצות הברית | משנת 1962 | מסוק סער, מסוק תובלה | CH-47D - 394   CH-47F - 48 | מלחמת וייטנאם |  |  |
אחרים
| דגם | תמונה | ארץ ייצור | כניסה לשירות | סוג | כמות | עימותים עיקריים |  |  |
| EH-60 Black Hawk   דגם A   ("נץ שחור") |  | ארצות הברית ארצות הברית | משנת 1979 | מסוק לוחמה אלקטרונית | EH-60A - 64 |  |  |  |
| MH-47 Chinook   דגמים D,E,G   ("צ'ינוק") |  | ארצות הברית ארצות הברית | משנת 1962 | מסוק רב משימתי | MH-47D - 11   MH-47E - 23   MH-47G - 27 |  |  |  |
| MH-60 Black Hawk   דגמים K,L   ("נץ שחור") |  | ארצות הברית ארצות הברית | משנת 1979 | מסוק רב משימתי | MH-60K - 23   MH-60L - 35 |  |  |  |
| בל OH-58 קיואה   דגמים A,C,D   ("קיווא") |  | ארצות הברית ארצות הברית | משנת 1969 | מסוק סיור | OH-58A - 150   OH-58C - 210   OH-58D - 368 |  |  |  |
| TH-67 Creek   דגם TH   ("קריק") |  | ארצות הברית ארצות הברית   קנדה קנדה | משנת 1967 | מסוק אימונים | TH-67 - 172 |  |  |  |
כלי טיס פעילים > אחרים

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
‏ STOL
| דגם | תמונה | ארץ ייצור | כניסה לשירות | סוג | כמות | עימותים עיקריים |  |  |
| DHC-6 Twin Otter   דגם A   ("טווין אוטר") |  | קנדה קנדה | משנת 1965 | STOL - מטוס נוסעים | ‏ UV-18A - 6 |  |  |  |
כלי טיס פעילים > כלי טיס זרים

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
‏ כלי טיס זרים
| דגם | תמונה | ארץ ייצור | כניסה לשירות | סוג | כמות | עימותים עיקריים |  |  |
| Antonov An-26   דגם An-26 |  | ברית המועצות ברית המועצות | משנת 1969 | מסוק תובלה | An-26 - 3 |  |  |  |
| Antonov An-2   An-2 |  | ברית המועצות ברית המועצות   פולין פולין | משנת 1947 | מטוס תובלה | An-2 - 1 |  |  |  |
| Mil Mi-24   דגם Mi-24 |  | ברית המועצות ברית המועצות | משנת 1972 | מסוק קרב עם יכולות תובלה | Mi-24 - 1 |  |  |  |
ראו גם

מזכיר הצבא של ארצות הברית
יושב ראש המטות המשולבים
הגנרל המפקד של צבא ארצות הברית
שכר צבאי בארצות הברית במלחמת העולם השנייה
הערות שוליים

↑  Department of Defense (DoD) Releases Fiscal Year 2017 President’s Budget Proposal, אתר משרד הגנה האמריקאי
↑  מוריסון, קומאג'ר, לכטנברג: ההיסטוריה של ארצות הברית. הוצאת זמורה ביתן. תל אביב. 1983. עורך מדעי: חגי הורוביץ.
| צבא ארצות הברית |
| --- | --- | --- |
| מחלקת הצבא של ארצות הברית | מזכיר הצבא של ארצות הברית • ראש מטה צבא ארצות הברית |  |
| פיקודים מרכזיים | פיקוד כוחות הצבא • פיקוד האימונים וההדרכה  • פיקוד האמצעים • פיקוד העתיד |  |
| פיקודים מרחביים | פיקוד מרכז • פיקוד צפון • פיקוד דרום • פיקוד אירופה • פיקוד אוקיינוס השקט • פיקוד אפריקה |  |
| פיקודים פונקציונליים | פיקוד הסייבר • פיקוד המבצעים המיוחדים • פיקוד החלל וההגנה מפני טילים • פיקוד הפריסה והפצת הכוחות |  |
| מוסדות הדרכה | האקדמיה הצבאית של ארצות הברית • מכללת המלחמה של הצבא • המכללה לפיקוד ומטה |  |
| --- | --- |
בקרת זהויות :  NLI: 987007282101005171  PLWABN: 9810544306605606  BIBSYS: 90590855  BnF: cb11863615b (data)  CANTIC: a11123758  CiNii: DA01539128  GND: 2188-X  ISNI: 0000 0001 2163 2208  LCCN: n79063202  LNB: 000191935  MusicBrainz: 50a27f09-7cc5-4a52-90f9-4321ee16952c  NDL: 00327244  NKC: kn20020322427  NLA: 35562961  NLG: 269500  NLK: KAB202015778  NSK: 000647512  RERO: 02-A003921597  SNAC: w6km312r  SUDOC: 026376687  TePapa: 46161  Trove: 996934  ULAN: 500312951  VIAF: 135579316   WorldCat (עם VIAF): 135579316 
קרב יורקטאון
חיילים בזמן הפלישה לנורמנדי
חיילים מדיוויזיית החי"ר ה-2 במלחמת קוריאה
סיור רגלי לפלישה תקיפה על עמדה של הוייטקונג
חיילים מהדיוויזיה המוטסת ה-101 במהלך מבצע אנקונדה
ליידה

ערך זה עוסק בעיר. אם התכוונתם לתיכון לייד"ה, ראו .
לֵיידָה (בקטלאנית: Lleida) או לֶרִידָה (בספרדית: Lérida) היא עיר בצפון ספרד, בירת הפרובינציה הקרויה על שמה, בקהילה האוטונומית קטלוניה. היא העיר השנייה בגודלה בקטלוניה, עם כ-119,000 תושבים בעיר עצמה ועוד 176,000 באזור המטרופוליני. נהר הסגרה עובר בה.
כלכלת העיר מתבססת בעיקר על חקלאות ותיירות.
האתר הבולט בעיר הוא הקתדרלה העתיקה (La Seu Vella), כנסייה בסגנון הרומנסקי מהמאה ה-13. אתרים נוספים הם בית העירייה, גם הוא מהמאה ה-13, כנסיית סן לורנסו מהמאה ה-12, בית החולים על שם מריה הקדושה (המאה ה-15) והקתדרלה החדשה (מסוף המאה ה-18).
היסטוריה

תושביה המקוריים היו האילרגטים (Ilergetes). הם התנגדו התנגדות עזה לכיבוש הרומאי, ומנהיגם אנדובאלס (Andobales, נקרא גם אינדיביליס – Indibilis) כרת לשם כך לסירוגין בריתות עם קרתגו ועם רומא. שם העיר בפי הרומאים היה אילרדה (Ilerda), על שם תושביה המקוריים. בשנת 49 לפנה"ס נערך לידה קרב שבו הביס יוליוס קיסר את יריבו פומפיוס. כמרבית האזורים בספרד נכבשה בידי הוויזיגותים ולאחר מכן בידי המוסלמים. רמון ברנגר הרביעי, רוזן ברצלונה, כבשה מידי המוסלמים ב-1149. ב-1640 השתתפה במרד הקטלאני נגד פליפה הרביעי ועמדה תחת מצור של הצבא הצרפתי. ב-1813 הותקפה ונבזזה בידי כוחותיו של נפוליאון.